വിനോഷിന് ജീവിക്കാന് നമ്മള് കനിയണം കുണ്ടറ: മണ്ട്രോ തുരുത്ത് പട്ടന്തുരുത്ത് വി.എല്. നിവാസില് വിനോഷ് വിജയ 36ന് സാധാരണ ജീവിതത്തിലേക്ക് മടങ്ങിവരാന് നല്ല മനസ്സുകള് കനിയണം. ബ്രെയിന് ട്യൂമര് ഒപ്റ്റിക് നേര്വ് ഷീത് മിനിഞ്ഞിയോമ എന്ന രോഗം ബാധിച്ച് ചികില്സ ചെലവിനു വകയില്ലാതെ വലയുകയാണ് കുടുംബം. വലതു കണ്ണിന്റെ കാഴ്ച്ച പൂര്ണമായും നഷ്ടമായി, കൂടാതെ നട്ടെല്ലിന്റെയും, വൃക്കകളുടെയും പ്രശ്നങ്ങളുണ്ട്. വേദനയും അസഹനിയമാണ്. അടുത്ത മാസം 8ന് ബ്രെയിന് ട്യൂമര് ശസ്ത്രക്രിയ തീരുമാനിച്ചിരിക്കുന്നു. 10 ലക്ഷത്തില് കൂടുതല് ചികിത്സ ചിലവ് വരും. വീട്ടില് അച്ഛന്, അമ്മ, ഒരു അനുജന്, അനുജന്റെ ഭാര്യ അവര്ക്ക് രണ്ടു മക്കള് എന്നിവരാണ് ഉള്ളത്. അച്ഛന് ഡ്രൈവര് ആയിരുന്നു. ഇപ്പോള് അച്ഛനും വൃക്ക സംബന്ധമായ അസുഖത്തിന് ചികില്സയിലാണ്. ഇദ്ദേഹത്തിന് ശസ്ത്രക്രിയ കഴിഞ്ഞ് ഡയാലിസിസ് നടക്കുന്നു. അമ്മക്ക്, ആഞ്ജിയോ ഗ്രാം കഴിഞ്ഞു. വീടും വസ്തുവും ബാങ്കില് ലോണ് ആണ്, അനുജന് ജോലി ഇല്ല. അനുജന്റെ ഭാര്യ നഴ്സ് ആണ്. അവരുടെ വരുമാനമാണ് കുടുംബത്തിന്റെ ഏക ആശ്രയം. മണ്ട്രോ തുരുത്ത് കാനറാ ബാങ്ക് ശാഖയില് സേവിങ്സ് അക്കൗണ്ട് ഉണ്ട്. നിങ്ങളുടെ സഹായം അത് നൂറ് രൂപയാന്നെങ്കിലും ഒട്ടും ചെറുതല്ലെന്ന് അറിയുക. മനസ്സറിഞ്ഞ് സഹായിക്കുക. AC NO: 1024101112535 IFSC: CNRB 000 1024 ഗൂഗിള് പേ: 9633774343.